Biden a adus explicația pentru retragerea din cursă: ”Trebuie să-mi unesc partidul. E timpul pentru voci noi, mai tinere”
Președintele american în exercițiu, Joe Biden, s-a adresat națiunii din Biroul Oval al Casei Albe, unde a revenit după convalescența în urma COVID-19, și a declarat, miercuri, că abandonarea campaniei sale de realegere și susținerea vicepreședintelui său, Kamala Harris, în calitate de candidat democrat au fost cele mai bune modalități de a uni țara și de a salva democrația, în ciuda ambiției sale de a câștiga un al doilea mandat. La câteva minute după încheierea discursului prezidențial al lui Joe Biden, Donald Trump, candidatul republican la Președinția SUA, a reacționat pe rețeaua sa, Truth Social.